stanford-oval/wikipedia huggingface dataset:
ณัฐวุฒิ สุทธิสงคราม
ผลงาน

นอกจากงานการเมืองแล้ว ณัฐวุฒิยังเป็นนักเขียนสารคดีแนวประวัติศาสตร์ทั้งของไทยและต่างประเทศมากมาย รวมถึงชีวประวัติบุคคลสำคัญต่าง ๆ ด้วย เช่น พระประวัติและนิพนธ์ของสมเด็จพระมหาสมณเจ้า กรมพระปรมานุชิตชิโนรส (พ.ศ. 2505), ผู้สร้างวรรณกรรม (พ.ศ. 2520), นายควง อภัยวงศ์ กับ พรรคประชาธิปัตย์ (พ.ศ. 2522), ในหลวงอานันท์ (พ.ศ. 2522) เป็นต้น และได้รับโปรดเกล้าฯให้เป็นราชบัณฑิต ประเภทประวัติศาสตร์
ผลงานส่วนใหญ่ของ ณัฐวุฒิ สุทธิสงคราม จำกัดเฉพาะในแวดวงสถาบันกษัตริย์และกลุ่มชนชั้นปกครอง มีการสอดแทรกคำวิพากษ์วิจารณ์และตั้งสมมุติฐานจากหลักฐานชั้นต้นและชั้นรองประกอบตามสมควร และมีแนวความคิดจากอิทธิพลปรัชญาประวัติศาสตร์ของพงศาวดารและประวัติศาสตร์สมัยใหม่ (ความรู้สึกชาตินิยม) ร่วมกัน เช่น ชีวประวัติของเจ้าพระยาส่วนใหญ่ ณัฐวุฒิ สุทธิสงคราม ใช้พระนิพนธ์ของสมเด็จฯ กรมพระยาดำรงราชานุภาพ เป็นหลักในการค้นคว้าเรียบเรียงงานเขียนของเขา และใช้เอกสารจากผู้แต่งท่านอื่น ๆ หลายท่าน ผลงานที่สำคัญของณัฐวุฒิ สุทธิสงคราม เช่น
ผลงาน > ประเภทชีวประวัติบุคคล

สมเด็จพระนางเรือล่ม
บุรุษอาชาไนย และพระเกียรติประวัติ ร.๔
สมเด็จเจ้าพระยาบรมมหาศรีสุริยวงศ์ อัครเสนาบดี ผู้สำเร็จราชการแผ่นดินในรัชกาลที่ ๕ เล่ม ๑-๒
สามจอมพล
ชีวิตและเกียรติคุณ แห่งพระอาจารย์ ลี ธมฺมธโร วัดอโศการาม สมุทรปราการ
พระประวัติและพระนิพนธ์ สมเด็จกรมพระปรมานุชิตชิโนรส
พระประวัติและงานสำคัญของจอมพล กรมหลวงนครไชยศรีสุรเดช
สามเจ้าพระยา
จอมพล จอมพลเรือ สมเด็จเจ้าฟ้า ฯ กรมพระนครสวรรค์วรพินิต
๒๙ เจ้าพระยา (ฉบับพิศดาร)
โอรสลับพระเจ้าตาก
๒๗ เจ้าพระยา
เจ้าพระยาภาณุวงศ์มหาโกษาธิบดี (ท้วม บุนนาค)
กษัตริย์วังหน้า
พระประวัติและงานสำคัญของสมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์
พระบรมราชินี กรุงรัตนโกสินทร์
สมเด็จพระบรมโอรสาธิราช สยามมกุฎราชกุมาร กรุงรัตนโกสินทร์
ชีวประวัติ เจ้าพระยากรุงรัตนโกสินทร์ (ฉบับย่อ)
ชีวิตและงานกวีนิพนธ์ของคุณพุ่ม จินตกวีสตรี
พระประวัติและงานของพระเจ้าบรมวงศ์เธอ กรมหลวงวงศาธิราชสนิท
ใครเป็นใคร ในพรรคประชาธิปัตย์ (อัตชีวประวัติ)
ผู้สร้างวรรณกรรม
นายควง อภัยวงศ์ กับพรรคประชาธิปัตย์
ในหลวงอานันท์
พระเจ้าบรมวงศ์เธอ กรมหลวงประจักษ์ศิลปาคม ผู้ถวายชีวิตรักษาแผ่นดินอีสาน
ผลงาน > ประเภทสารคดี ตำนาน และประวัติพระพุทธรูป

พระบัวเข็มในประเทศไทย
พระพุทธไพรีพินาศ
ประวัติพระบัวเข็มองสรภาณธุรส (เป้า) พระพิมพ์ พระกริ่ง ๕ ภาค
ประวัติ ๓ คณาจารย์
ปูชนียวัตถุสถานของไทย
ผลงาน > ประเภทฉันทลักษณ์และวรรณดคี

วรรณกรรมปักษ์ใต้
โคลงนิราศนครสวรรค์
พระลอคำกลอนกับชีวิตและงานวรรณกรรม ของ นายร้อยเอก หลวงทวยหาญรักษา (เพิ่ม)
ผลงาน > ประเภทบทความประกอบหนังสือ

สารากร เล่ม 1-5
ชีวิตในประวัติศาสตร์
สู่ภาคตะวันออกเฉียงเหนือ แดนดอกพยอมไพร
กรรมลิขิต
การค้าของไทย สมัยสมเด็จพระนารายณ์มหาราช ครั้งกรุงศรีอยุธยา
เจ้าพระยาและสมเด็จเจ้าพระยาบางท่านในสกุลบุนนาค
เครื่องราชอิสริยาภรณ์

พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งข้อมูลอื่น

ณัฐวุฒิ สุทธิสงคราม บนเว็บไซต์ สำนักงานราชบัณฑิตยสภา
กลาเบส

| --- | --- |

เครื่องกระทบ
ประเภท:  เครื่องกระทบมือ
Hornbostel–Sachs classification: 111.11 (Concussion idiophone)
กลาเบส (สเปน: claves, ออกเสียง: [ˈklaβes]) เป็นเครื่องกระทบอันประกอบด้วยไม้สั้นคู่หนึ่ง ยาวประมาณ 20–25 เซนติเมตร (8–10 นิ้ว) และมีเส้นผ่านศูนย์กลางประมาณ 2.5 เซนติเมตร (1 นิ้ว) แม้ว่าโดยทั่วไปแล้วจะทำจากไม้ (โดยทั่วไปเป็นไม้ประดู่ ไม้มะเกลือ หรือไม้เกรนาดิยา) แต่ผู้ผลิตสมัยใหม่หลายรายก็ทำกลาเบสจากไฟเบอร์กลาสหรือพลาสติก
เมื่อตีแล้ว กลาเบสจะให้เสียงกระทบที่ดังแหลมและชัดเจน ซึ่งทำให้มีประโยชน์เมื่อเล่นในวงดนตรีเต้นรำขนาดใหญ่ บางครั้งกลาเบสจะกลวงและแกะสลักไว้ตรงกลางเพื่อขยายเสียง
ดนตรีกรูฟ

ดนตรีแนวฟังก์ อย่างดนตรีที่เล่นโดยกลุ่มดนตรี เช่น พาร์ไลเมนต์ฟังคาเดลิก (Parliament Funkadelic) จะใช้ไลน์เบสไฟฟ้าที่ติดหูและจังหวะกลองเพื่อสร้างความรู้สึกจังหวะที่เร้าใจและย้ำ ๆ ซึ่งมักเรียกกันว่า "กรูฟ"
ในทางดนตรี กรูฟ (อังกฤษ: groove) คือการรับรู้ถึงผลกระทบ ("ความรู้สึก") ของการเปลี่ยนแปลงรูปแบบในจังหวะที่ขับเคลื่อนหรือความรู้สึกของ "จังหวะ" (swing) ในดนตรีแจ๊ส สามารถรู้สึกได้ว่าเป็นคุณภาพของหน่วยจังหวะที่ซ้ำกันอย่างต่อเนื่อง สร้างขึ้นจากปฏิสัมพันธ์กันของดนตรีที่เล่นโดยกลุ่มเครื่องประกอบจังหวะของวง (เช่น กลอง เบสไฟฟ้าหรือดับเบิลเบส กีตาร์ และคีย์บอร์ด) กรูฟเป็นคุณลักษณะที่สำคัญของดนตรีป็อป และสามารถพบได้ในหลายประเภท เช่น ซัลซา ร็อก โซล ฟังก์ และฟิวชัน
คำนี้มักใช้กับการแสดงดนตรีที่ทำให้คนอยากขยับตัวหรือเต้นรำและสนุกสนานไปกับ "จังหวะ" (คำนี้ยังมีความหมายทางเพศด้วย) สำนวน in the groove (ใช้ในเพลงแจ๊สมาตรฐานดนตรีด้วย) ใช้กันอย่างแพร่หลายตั้งแต่ประมาณ ค.ศ. 1936 ถึง 1945 ซึ่งเป็นช่วงที่ดนตรีสวิงกำลังได้รับความนิยมสูงสุด เพื่อบรรยายการแสดงดนตรีแจ๊สชั้นยอด ในช่วงคริสต์ทศวรรษ ค.ศ. 1940 และ 1950 คำว่า groove มักจะหมายถึง "กิจวัตร ความชอบ ลีลา [หรือ] แหล่งที่มาของความสุข" ของดนตรี
ไอโอไอ

| ไอโอไอ |
| --- | --- |
ไอโอไอในเดือนตุลาคม 2016
ข้อมูลพื้นฐาน
ที่เกิด: โซล เกาหลีใต้
แนวเพลง: เคป็อป
ช่วงปี: ค.ศ. 2016 (2016)–2017 ค.ศ. 2019 (2019)–ปัจจุบัน
ค่ายเพลง:  วายเอ็มซี  ซีเจอีแอนด์เอ็ม  สวิง  สตูดิโอบลู 

สมาชิก:  อิม นา-ย็อง  คิม ช็อง-ฮา  คิม เซ-จ็อง  ช็อง แช-ย็อน  โจว เจี๋ย-ฉฺยง  คิม โซ-ฮเย  ยู ย็อน-จ็อง  ชเว ยู-จ็อง  คัง มี-นา  คิม โด-ย็อน  ช็อน โซ-มี 

เว็บไซต์: เว็บไซต์ทางการ
ไอโอไอ (อังกฤษ: I.O.I; เกาหลี: 아이오아이 หรือรู้จักกันในชื่อ ไอดีลออฟไอดอล) เป็นเกิร์ลกรุปเกาหลีใต้ ก่อตั้งโดยซีเจอีแอนด์เอ็ม จากเรียลลิตีโชว์ พรอดิวซ์ 101 ทางช่องเอ็มเน็ตในปี ค.ศ. 2016 ประกอบด้วยสมาชิก 11 คนที่ได้รับการคัดเลือกจากกลุ่มผู้ฝึกหัดจำนวน 101 คนจากบริษัทการบันเทิงต่าง ๆ ได้แก่ อิม นา-ยอง คิม ชอง-ฮา คิม เซ-จอง จอง-แชยอน โจว เจี๋ย-ฉฺยง คิม โซ-ฮเย ยู ยอน-จอง ชเว ยู-จอง คัง มิ-นา คิม โด-ยอน และจอน โซ-มี เปิดตัวเมื่อวันที่ 4 พฤษภาคม ค.ศ. 2016 พร้อมอีพีชื่อ คริสซาลิส และทำกิจกรรมร่วมกันทั้งหมด และเป็นกลุ่มย่อยอย่างน้อยหนึ่งปี
ประวัติ > ก่อนเปิดตัว: พรอดิวซ์ 101 และ "ครัช"

บทความหลัก: พรอดิวซ์ 101
ก่อนหน้ารายการ พรอดิวซ์ 101 สมาชิกของไอโอไอบางคนเคยได้ปรากฏในรายการโทรทัศน์อื่น ๆ ในปี ค.ศ. 2012 คิม เซ-จ็อง เคยเป็นผู้เข้าแข่งขันรายการประกวด เคป็อปสตาร์ 2 ช็อน โซ-มี เคยเป็นสมาชิกรายการเรียลลิตีโชว์ ซิกซ์ทีน เมื่อปี ค.ศ. 2015 และชเว ยู-จ็อง เคยปรากฏในละครทางโทรทัศน์ ทูบีคอนทินิว ในเดือนกันยายน ค.ศ. 2015 ช็อง แช-ย็อน เปิดตัวเป็นสมาชิกของไดอา ก่อนที่จะถอนตัวออกจากกลุ่มเพื่อเข้าร่วมรายการ พรอดิวซ์ 101 ชั่วคราว อีกทั้งยังเคยปรากฏในละครโทรทัศน์เรื่อง สวีตเทมป์เทชัน ในปี ค.ศ. 2015
ในเดือนพฤศจิกายน ค.ศ. 2015 เอ็มเน็ต ประกาศเปิดตัวรายการเรียลลิตีค้นหากลุ่มศิลปินหญิงจากเด็กฝึกหัดหญิงทั้งหมด 101 คน จาก 46 สังกัดทั่วประเทศ เพื่อเปิดตัวเป็นเกิร์ลกรุปที่มีสมาชิกจำนวน 11 คนซึ่งคัดเลือกโดยผู้ชม โดยรายการออกอากาศตอนแรกเมื่อวันที่ 21 มกราคม ค.ศ. 2016 และสิ้นสุดในวันที่ 1 เมษายน ค.ศ. 2016
ในตอนแรกมีการวางแผนที่จะเปิดตัวในวันที่ 1 เมษายน ค.ศ. 2016 "ครัช" ซึ่งจะทำการแสดงในส่วนหนึ่งของรายการในตอนสุดท้าย แต่วายเอ็มซีเอนเตอร์เทนเมนต์ และเอ็มเน็ต ตัดสินใจเลื่อนการเปิดตัวเพื่อเตรียมรูปแบบ และการออกแบบท่าเต้นของกลุ่มให้ดีขึ้นด้วยเพลงใหม่ในฐานะเพลงเปิดตัวของไอโอไอ
เมื่อวันที่ 3 เมษายน ค.ศ. 2016 ตัวแทนได้เผยรายละเอียดเกี่ยวกับแผนการเปิดตัวกลุ่ม แทนที่จะปล่อยดิจิทัลซิงเกิลตามที่กำหนดไว้ในตอนแรกนั้น ไอโอไอจะเปิดตัวด้วยอีพี พร้อมกับเพลงต่าง ๆ  อีกทั้งยังมีรายงานว่าพวกเธอจะมีเรียลลิตีโชว์ของตัวเองในเอ็มเน็ต และในวันเดียวกัน สมาชิกของกลุ่มได้พบกับแฟนคลับเป็นครั้งแรกในนามสมาชิกไอโอไอ ผ่านทางบัญชีอย่างเป็นทางการในแอปพลิเคชัน เนเวอร์ไฟฟ์
เมื่อวันที่ 4 เมษายน ค.ศ. 2016 เอ็มเน็ตเผยแพร่ตัวอย่างมิวสิกวิดีโอของเพลงก่อนเปิดตัว "ครัช" ซึ่งวันต่อมาเพลงได้เผยแพร่ในรูปแบบดิจิทัลซิงเกิลพร้อมกับมิวสิกวิดีโอ โดยเป็นแนวเพลงที่เรียกว่า "แทรพิคอลดัตช์ฟังก์" (อังกฤษ: Trapical Dutch Funk)
ประวัติ > เปิดตัวด้วยอีพี คริสซาลิส

เมื่อวันที่ 11 เมษายน ค.ศ. 2016 มีการประกาศว่าไอโอไอจะเปิดตัวด้วยอีพี ในวันที่ 4 พฤษภาคม ค.ศ. 2016 และจัดงานแสดงเปิดตัวและแฟนมีตติงในวันถัดมาที่ Jangchung Gymnasium ซึ่งโลเอ็นเอนเตอร์เทนเมนต์รับหน้าที่จัดจำหน่ายเพลงให้กับไอโอไอ โดยเริ่มจากอีพีเปิดตัวของพวกเขา
เมื่อวันที่ 27 เมษายน วายเอ็มซีเอนเตอร์เทนเมนต์ประกาศเปิดตัวอัลบั้มแรกของไอโอไอในชื่อ คริสซาลิส (อีพี) ในห้าวันต่อมา ตัวอย่างมิวสิกวิดีโอก็ได้มีการเผยแพร่ออกมา
ไอโอไอเปิดตัวอย่างเป็นทางการเมื่อวันที่ 4 พฤษภาคม ค.ศ. 2016 พร้อมกับการจำหน่ายอัลบั้มแรกและมิวสิกวิดีโอของเพลงนำ "ดรีมเกิลส์" เป็นเพลงแนว แทร็ป ป็อป แดนซ์ ร่วมแต่งโดย อีรู (ผู้ใช้นามปากกว่า เฟมัสโบร) และพอล พร้อมกับเนื้อเพลงแร็ปเขียนโดยสมาชิก อิม นา-ย็อง และชเว ยู-จ็อง เมื่อวันที่ 5 พฤษภาคม ไอโอไอได้เปิดตัวการแสดงในรายการ เอ็ม เคานต์ดาวน์ ทางช่องเอ็มเน็ต ด้วยเพลงนำ และ "น็อก น็อก น็อก"
เมื่อวันที่ 11 พฤษภาคม ช็อง แช-ย็อน จากค่ายเอ็มบีเคเอนเตอร์เทนเมนต์ กลับเข้าร่วมไดอา เพื่อเตรียมการกลับมาของวงในเดือนมิถุนายน
เมื่อวันที่ 27 พฤษภาคม มีการเปิดเผยว่า ไอโอไอจะเริ่มทำกิจกรรมสำหรับกลุ่มย่อย และการเปิดตัวเป็นศิลปินเดี่ยวของสมาชิกในช่วงฤดูร้อนปี ค.ศ. 2016 การโปรโมตกับหน่วยย่อย และการเปิดตัวโซโลของสมาชิกในช่วงฤดูร้อนปี ค.ศ. 2016 และมีกำหนดที่จะสิ้นสุดวงในปลายเดือนมกราคม ค.ศ. 2017
เมื่อวันที่ 7 มิถุนายน มีการประกาศว่าคิม เซ-จ็อง และคัง มี-นา จากค่ายเจลลีฟิชเอนเตอร์เทนเมนต์ จะกลับไปยังต้นสังกัดของพวกเธอ เพื่อเตรียมตัวสำหรับการเปิดตัวเป็นสมาชิกกลุ่มของ คูกูดัน ในปลายเดือนมิถุนายน
ประวัติ > "วอตทาแมน" และ "แฮนด์อินแฮนด์"

เมื่อวันที่ 10 มิถุนายน ค.ศ. 2016 วายเอ็มซีเปิดเผยว่า อิม นา-ย็อง, ช็องฮา, โจว เจี๋ย-ฉฺยง, คิม โซ-ฮเย, ชเว ยู-จ็อง และ ช็อน โซ-มี ในนามสมาชิกกลุ่มย่อยของไอโอไอ มีกำหนดที่จะโปรโมตอัลบั้มที่สองของกลุ่มในช่วงฤดูร้อนปี ค.ศ. 2016. เมื่อวันที่ 29 กรกฎาคม ค.ศ. 2016 มีการประกาศว่าไอโอไอจะออกจำหน่ายซิงเกิลใหม่ในวันที่ 9 สิงหาคม ค.ศ. 2016 ซึ่งได้ถ่ายทำมิวสิกวิดีโอไปเมื่อวันที่ 20 กรกฎาคม และเริ่มเตรียมการสำหรับการเปิดตัวและการโปรโมตของซิงเกิล
เมื่อวันที่ 2 สิงหาคม ค.ศ. 2016 ไอโอไอได้เผยแพร่รูปตัวอย่างผ่านทางโซเชียลมีเดีย พร้อมคำบรรยายภาพว่า "WXAXTX X XAN" สองวันต่อมา วายเอ็มซีเผยแพร่ตัวอย่างมิวสิกวิดีโอเพลง "วอตทาแมน (กูดแมน)" ซึ่งได้รับแรงบันดาลใจจากเพลง "วอตทาแมน" ของ ลินดา ลินเดลล์ ในเวอร์ชันปี ค.ศ. 1993 ที่ปล่อยโดย ซอลต์แอนด์เปปา กับเอนโวก ในส่วนของเพลงนั้น ประพันธ์โดย ไรอัน เอส. จุน ผู้ซึ่งเคยประพันธ์เพลง ครัช ของไอโอไอ ท่าเต้นของ "วอตทาแมน" ออกแบบโดยสมาชิกของกลุ่ม ช็องฮา และมีการเปิดเผยว่ามีทีมออกแบบท่าเต้นสามทีมติดต่อเข้ามาเพื่อออกแบบท่าเต้นให้กับเพลง แต่ท่าเต้นของช็องฮาถูกเลือก เนื่องจากท่าเต้นที่มีคุณภาพมากกว่า
เมื่อวันที่ 15 สิงหาคม ค.ศ. 2016 ไอโอไอออกจำหน่ายดิจิทัลซิงเกิล "แฮนด์อินแฮนด์" เป็นเพลงรีเมกจากเพลงเปิดใน โอลิมปิกฤดูร้อน 1988 ที่จัดขึ้นในโซล เพลงต้นฉบับร้องโดยโคเรียนา
ประวัติ > กิจกรรมสุดท้าย, คอนเสิร์ตครั้งสุดท้าย และการยุบวง

คอนเสิร์ตไทม์สลิป เป็นคอนเสิร์ตเดี่ยวครั้งแรกและครั้งเดียวของไอโอไอ จัดขึ้นระหว่างวันที่ 20 ถึง 22 มกราคม 2017 ใน Jangchung Gymnasium ซึ่งเป็นสถานที่เดียวกับที่จัดแสดงผลงาน debut showcase บัตรคอนเสิร์ตทั้งสามรอบขายหมดทันทีที่เปิดขายสู่สาธารณะ
ประวัติ > รียูเนียน

6 กันยายน 2019 ค่าย Studio Blu ผู้ดูแลเพลงของ I.O.I แจ้งเลื่อนคัมแบคจาก ตุลาคม ไปเป็น ธันวาคม 2019 พร้อมกับสมาชิกที่อาจจะครบ 11 คน
สมาชิก

อิม นา-ยอง (임나영)
คิม ชอง-ฮา (김청하)
คิม เซ-จอง (김세정)
จอง แช-ยอน (정채연)
โจว เจี๋ย-ฉฺยง (주결경)
คิม โซ-ฮเย (김소혜)
ยู ยอน-จอง (유연정)
ชเว ยู-จอง (최유정)
คัง มิ-นา (강미나)
คิม โด-ยอน (김도연)
จอน โซ-มี (전소미)
ผลงานเพลง > อีพี

Chrysalis (2016)
มิสมี? (2016)
แหล่งข้อมูลอื่น

เว็บไซต์ทางการ
| ด ค กไอโอไอ |
| --- | --- |
 อิม นา-ย็อง  คิม ช็อง-ฮา  คิม เซ-จ็อง  ช็อง แช-ย็อน  โจว เจี๋ย-ฉฺยง  คิม โซ-ฮเย  อู ย็อน-จ็อง  ชเว ยู-จ็อง  คัง มี-นา  คิม โด-ย็อน  ช็อน โซ-มี 
อีพี:  Chrysalis  มิสมี? 
ซิงเกิล:  "Crush"  "Dream Girls"  "Whatta Man"  "Hand in Hand"  "เวรี เวรี เวรี"  "ดาวน์พัวร์" 
เพลงอื่น ๆ:  "พิกมี" 
เรียลลิตีโชว์:  พรอดิวซ์ 101  สแตนด์บายไอโอไอ  แลนเคเบิลเฟรนส์ไอโอไอ 
บทความที่เกี่ยวข้อง:  วายเอ็มซีเอนเตอร์เทนเมนต์  ไดอา  คอสมิกเกิลส์  คูกูดัน  พริสทิน  วีกิมีกิ 
  หมวดหมู่ 
ไอโอไอเมื่อวันที่ 16 กรกฎาคม ค.ศ. 2016
ลักษณ์พร ชูเชิดกีรติวัฒน์

| ลักษณ์พร ชูเชิดกีรติวัฒน์ |
| --- | --- |
ชื่อเกิด: จันจิรา มาแนง
รู้จักในชื่อ: แอน มาแนง
เกิด: 25 มีนาคม พ.ศ. 2534 (33 ปี)
ที่เกิด: จังหวัดสงขลา,ประเทศไทย
อาชีพ: นักร้อง , นักแสดง
ช่วงปี: พ.ศ. 2546 - ปัจจุบัน
ค่ายเพลง: อาร์เอส (พ.ศ. 2546 - 2549) True Fantasia (พ.ศ. 2554 - ปัจจุบัน)

เว็บไซต์: http://web.facebook.com/Annaf8
ลักษณ์พร ชูเชิดกีรติวัฒน์ (แอ้น) หรือในอดีตเป็นที่รู้จักในชื่อ แอน มาแนง , แอ้น AF8 อดีตนักร้องภายใต้สังกัดอาร์เอส และผู้เข้าประกวดจากรายการเรียลลิตี้โชว์ ทรู อะคาเดมี แฟนเทเชีย ฤดูกาลที่ 8 ซึ่งจัดโดย ทรูวิชั่นส์ มีรหัสประจำตัวคือ V12
ประวัติ

ลักษณ์พร ชูเชิดกีรติวัฒน์ หรือชื่อเดิม จันจิรา มาแนง และ นันนภัส ชูเชิดกีรติวัฒน์ ตามลำดับ (ชื่อเล่น: แอน หรือ แอ้น) เกิดเมื่อวันที่ 25 มีนาคม พ.ศ. 2534 ภูมิลำเนาเป็นคนหาดใหญ่ จังหวัดสงขลา เป็นนักร้องหญิงชาวไทยที่เป็นที่รู้จักตั้งแต่วัยเด็ก เริ่มเดินสายประกวดร้องเพลงตั้งแต่วัยเด็ก โดยเรียนร้องเพลงกับ ครูอ้วน มณีนุช เสมรสุต หลังจากนั้นได้เข้าประกวดเวทีการประกวด "KPN Junior Award Singing Contest 2000" (ปีเดียวกับ กัน-นภัทร อินทร์ใจเอื้อ และ พลอย ลิตเติ๊ลว๊อยซ์)โดยเข้ารอบ 5 คนสุดท้าย
ต่อมาได้รับรางวัลนักร้องยอดเยี่ยมจากเวทีประกวด "Panasonic Star Challenge ปี 2002" ซึ่งเป็นของบริษัท อาร์เอส และได้เป็นศิลปินฝึกหัดกับทางค่ายนานถึง 1 ปีเต็ม ก่อนจะออกอัลบั้มเดี่ยวชุดแรกด้วยวัยเพียง 14 ปี ภายใต้สังกัด บั๊คทาวน์ เร็คคอร์ด ในเครือ อาร์เอส โปรโมชั่น กับอัลบั้ม "Ann Manang" (พ.ศ. 2547) ในนาม แอน มาแนง แนวเพลงป็อปร็อก และมีส่วนร่วมในการออกแบบเสียงร้องด้วยตนเอง อัลบั้มชุดนี้เปิดตัวด้วยเพลง กลับมารักกันได้ไหม ที่เน้นเสียงร้องของแอนเป็นหลัก โดยมีเสียงเปียโนเข้ามาสร้างสีสัน นอกจากนี้ ยังมีเพลง ฮื้อ...ฮือ (มันไม่อาย) ที่บ่งบอกถึงความรู้สึกที่เปิดเผยออกมาตรงๆ และเพลงอะคูสติกฟังง่าย ต้องการอะไรจากฉัน
ในปีพ.ศ. 2548 ได้ออกอัลบั้มเดี่ยวชุดที่ 2 ในชื่อ "Blue Voice" ซึ่งเป็นการนำเพลงฮิตของศิลปินอาร์เอสในอดีต มารีมาสเตอร์ใหม่ ได้แก่เพลง ไม่มีเหตุผล (เพลงเปิดตัว), ก้าวเดียว, คนใจอ่อน (อ่อนใจ) และเพลง บอกกันได้ไหม เป็นต้น
ต่อมาหลังจากหมดสัญญากับทางค่ายก็ได้ออกซิงเกิ้ลใหม่กับค่ายอินดี้ในชื่อ Draco Music เพลง "เรื่องเดิมเดิม" ในปี พ.ศ. 2550 ภายหลังได้เข้าประกวดในรายการ เดอะสตาร์ ค้นฟ้าคว้าดาว ปี 7  ผ่านเข้ารอบ 24 คนสุดท้าย ในขณะนั้นใช้ชื่อ แอ้น - นันนภัส ชูเชิดกีรติวัฒน์
ในปีพ.ศ. 2554 แอ้นได้เข้าประกวดโครงการ ทรู อะคาเดมี่ แฟนเทเชีย ในซีซั่นที่ 8 ที่ภาคกลาง คชาได้ผ่านการออดิชั่นสดจากภาคใต้ เป็นตัวแทนภาคได้รับคัดเลือกเป็นนักล่าฝัน 24 คนสุดท้าย ซึ่งแอ้นรหัสประจำตัวที่ใช้ตลอดการประกวดคือ V12 แอ้นก็ได้ฝ่าฟันและทำบททดสอบต่างๆจนได้มาเป็น นักล่าฝันตัวจริง 12 คนสุดท้าย
ผลงาน > สตูดิโออัลบั้ม

| รายละเอียดอัลบั้ม | รายชื่อเพลง |
| --- | --- |
 Ann Manang  ปี: พ.ศ. 2547  สังกัด: Bug Town Records (RS)  วันวางแผงอัลบั้ม: 26 เมษายน พ.ศ. 2547:  ฮื้อ...ฮือ (มันไม่อาย)  กลับมารักกันได้ไหม  คนเจ็บมันจำ  คนอย่างฉัน  ไม่ระเหย  ต้องการอะไรจากฉัน  แค่ปลอบใจ  เว้นไว้รอเธอ  ไม่ต้องเกรงใจ  ฉันมันดื้อ
Blue Voice ปี: พ.ศ. 2548  สังกัด: Bug Town Records (RS)  วันวางแผงอัลบั้ม: 9 กันยายน พ.ศ. 2548:  ไม่มีเหตุผล  ก้าวเดียว  เหงากันสองคน  ความจริงของสายลม  ให้  ไม่มีที่ไป  คนใจอ่อน (อ่อนใจ)  เขียนไว้ที่หัวใจ  คำว่าลา  ชอบ  บอกกันได้ไหม (Tell Me Why)  ต่อหน้าฉัน (เธอทำอย่างนั้นได้อย่างไร)
ผลงาน > ซิงเกิล

| รายละเอียดอัลบั้ม | รายชื่อเพลง |
| --- | --- |
 Single ปี: พ.ศ. 2550  สังกัด: Draco Music:  เรื่องเดิมเดิม
AF8 ร้ายกาจ ปี: พ.ศ. 2555  สังกัด: True Fantasia:  ฉันมากับความรัก  ปลายทางฝัน (รวมศิลปิน AF8)
Special Force ปี: พ.ศ. 2555  สังกัด: True Fantasia:  วายร้าย (OST. ประกอบเกมส์ SF)
ผลงาน > อัลบั้มอื่นๆ

อัลบั้ม Panasonic Star Challenge (ร่วมกบ ดีทูบี , ไอน้ำ , ซับเทนชั่น)
อัลบั้ม AF8 ร้ายกาจ (ร่วมกับ นักล่าฝัน AF8)
แหล่งข้อมูลอื่น

ลักษณ์พร ชูเชิดกีรติวัฒน์ ที่อินสตาแกรม
ลักษณ์พร ชูเชิดกีรติวัฒน์ ที่เฟซบุ๊ก
ลักษณ์พร ชูเชิดกีรติวัฒน์ ที่เอกซ์ (ทวิตเตอร์)
| ด ค กทรู อคาเดมี่ แฟนเทเชีย ซีซั่นที่ 8 |
| --- | --- |
ไทด์  ·  แพรวา  ·  คชา  ·  ยูกิ  ·  ปิ๊ก  ·  โปเต้  ·  หลิน  ·  โป๊ยเซียน  ·  ต้น  ·  เจมส์  ·  ตั้ม  ·  แอ้น  ·  แวว  ·  เอิง  ·  แพรว  ·  เหวยเหวย  ·  เฟรนด์ชิพ  ·  เบียร์  ·  ทีม  ·  อ้น  ·  เฟรม  ·  ดิว  ·  เต๋า  ·  จอย
อะคาเดมี แฟนเทเชีย: ฤดูกาลที่ 7 (2553)  ·  ฤดูกาลที่ 8 (2554)  ·  ฤดูกาลที่ 9 (2555)
| ด ค กทรู อะคาเดมี่ แฟนเทเชีย |
| --- | --- | --- |
| ฤดูกาล | 1 • 2 • 3 • 4 • 5 • 6 • 7 • 8 • 9 • 10 • 11 • 12 |  |
| พิธีกร | เศรษฐา ศิระฉายา |  |
| สุดยอดนักล่าฝัน | พชรพล จั่นเที่ยง •  ศุภณัฐ เฉลิมชัยเจริญกิจ •  เกียรติกมล ล่าทา  • ณัฐ ศักดาทร  • ณัฎฐ์ ทิวไผ่งาม  • นิภาภรณ์ ฐิติธนการ • อรรณพ ทองบริสุทธิ์ • ธนษิต จตุรภุช • ภรภัสสรณ์ ชัยอนันต์นิธิ • ภูริวัชร์ ธีระชาติ • สาธิดา ปิ่นสินชัย • อภิสร สุขวัฒนาศัย |  |
| รองชนะเลิศอันดับ 1 |  ธัญนันท์ มหาพิรุณ •  พัดชา เอนกอายุวัฒน์ •  สักกทัศน์ กุลไพศาล • วันธงชัย อินทรวัตร •  ภัทรภณ โตอุ่น • ณัฎฐ์ณัชชา นำเจริญสมบัติ • ณัฐวัตร ดีวงกิจ • จีรวัลย์ สอนสะอาด  •  วงศพัทธ์ ตั้งนิยม • เมธี ทับทิมทอง • วัฒน์ สุดกล้า • จิรโรจน์ ศรุณานิธิโรจน์ |  |
| รองชนะเลิศอันดับ 2 | ปองศักดิ์ รัตนพงษ์ • พิษณุ นิ่มสกุล • สิทธิชัย ผาบชมพู •  ธนัยนันท์ เต็มปรีชา • สหรัส นฤคุปต์ชาญชัย • ทีป์ชลิต พรหมชนะ • ธนบัตร งามกมลชัย •  นนทนันท์ อัญชุลีประดิษฐ์ • วิชเวช เอื้ออำพน • ธัญชนิต ศรีสมเพ็ชร • ภูมิสิทธิ์ วงศ์สมบูรณ์ • ภัทรพงศ์ เวศกามี |  |
| บุคคลอื่นที่มีชื่อเสียง | ซีแนม สุนทร •  อนุสรา วันทองทักษ์ • ธนกฤต พานิชวิทย์ • มิณฑิตา วัฒนกุล •  นลินธารา โฮเลอร์  •  รัชพล แย้มแสง • ภคมน บุณยะภูติ • วิวิศน์ บวรกีรติขจร •  ณัฏฐพัชร วิพัธครตระกูล• เมธัส ตรีรัตนวารีสิน  • อัษฎาพร สิริวัฒน์ธนกุล • สาวิตรี สุทธิชานนท์ • คนึงพิมพ์ ธนพิชชากรณ์ • ป่านทอทอง บุญทอง•  เบนจามิน โจเซฟ วาร์นี•  เศรษฐพงศ์ เพียงพอ•  นิศาชล สิ่วไธสง•  พรนับพัน พรเพ็ญพิพัฒน์•  กัญญ์กุลณัช ปัญญากิตตินันท์ |  |
| ส่วนเกี่ยวข้อง | ทรูวิชั่นส์ |  |
วัดป่าพร้าวใน

| วัดป่าพร้าวใน |
| --- | --- |


ที่ตั้ง: ตำบลศรีภูมิ อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
เจ้าอาวาส: พระครูอรุณสีโลภาส (ทิพย์)
 สถานีย่อยพระพุทธศาสนา
วัดป่าพร้าวใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ มีพื้นที่ขนาด 2 ไร่
วัดป่าพร้าวในตั้งวัดเมื่อ พ.ศ. 2025	ได้รับพระราชทานวิสุงคามสีมาเมื่อ พ.ศ. 2050 เหตุที่ชื่อวัดป่าพร้าวในเพราะ แต่เดิมสภาพพื้นที่เป็นป่ารกชัฎด้วยต้นมะพร้าวขึ้นเรียงรายกันอย่างหนาแน่น และมีวัดป่าพร้าวอีกแห่งในอำเภอเมืองเชียงใหม่ จึงตั้งชื่อวัดว่า "วัดป่าพร้าวใน" ส่วนอีกแห่งคือ วัดป่าพร้าวนอก
อาคารเสนาสนะที่สำคัญ ได้แก่ อุโบสถ มีบันไดนาคทั้ง 2 นำทางเข้าสู่ภายใน ลักษณะโครงสร้างส่วนบนเป็นไม้ ส่วนล่างก่ออิฐถือปูน หลังคาซ้อน 2 ชั้น หน้าบันแบ่งช่องสี่เหลี่ยมประดับกระจก ปูนปั้น ลวดลายดอกไม้ และรูปสัตว์ บานประตูเขียนลวดลายเทวดายืน หอไตรแบบล้านนามีสองชั้น ด้านหลังอุโบสถเป็นเจดีย์ ปูชนียวัตถุมีพลวงพ่อโสธร เป็นพระพุทธรูปปางสมาธิ และพระแก้วทรงเครื่อง
มือปราบกระทะรั่ว

| มือปราบกระทะรั่ว |
| --- | --- |
แนว: สุขนาฏกรรมจินตนิยม
บทประพันธ์: บีอีซี สตูดิโอ
บทละครโทรทัศน์: กุศลิน เมฆวิภาต ณัฐพจน์ พจน์จำเนียร พีระศักดิ์ ศักดิ์ศิริ วลัยลักษณ์ สมจินดา
กำกับโดย: สกล เตียเจริญ
แสดงนำ: ฉันทวิชช์ ธนะเสวี จรินทร์พร จุนเกียรติ
เพลงประกอบ:  รั่ว - ฉันทวิชช์ ธนะเสวี  สัญญา - เอ๋ Ebola 
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน:  16 ตอน (ณ วันที่ 9 กุมภาพันธ์ 2567 (2567-02-09))   19 ตอน (ณ วันที่ 26 ธันวาคม 2567 (2567-12-26))  
การผลิต
ความยาวตอน: 75-90 นาที
ออกอากาศ
สถานีโทรทัศน์: แอมะซอนไพรม์วิดีโอ
ออกอากาศ: 21 ธันวาคม 2566 (2566-12-21) – 9 กุมภาพันธ์ 2567 (2567-02-09)
สถานีโทรทัศน์: ช่อง 3 เอชดี
ออกอากาศ: 27 พฤศจิกายน 2567 (2567-11-27) – 26 ธันวาคม​ 2567
ละครเรื่องก่อนหน้า: หนึ่งในร้อย
ละครเรื่องถัดไป: เกม​เสน่หา​ (รี​รัน)​
เรต: 
มือปราบกระทะรั่ว เป็นละครโทรทัศน์ไทยแนวสุขนาฏกรรมจินตนิยมปี 2567 จากการกำกับของ สกล เตียเจริญ นำแสดงโดยฉันทวิชช์ ธนะเสวี และจรินทร์พร จุนเกียรติ ออกอากาศทางแอมะซอนไพรม์วิดีโอทุกวันศุกร์และวันเสาร์ ระหว่างวันที่ 21 ธันวาคม 2566 ถึง 9 กุมภาพันธ์ 2567 จากนั้นจึงถูกนำมาออกอากาศซ้ำอีกครั้งทางช่อง 3 เอชดีทุกวันพุธและพฤหัสบดี และทุกวันจันทร์ถึงอาทิตย์ เวลา 20.30 น. (เวลามาตรฐานไทย) เริ่มตอนแรกวันที่ 27 พฤศจิกายน 2567 ถึง 26 ธันวาคม 2567
เรื่องย่อ

มือปราบกระทะรั่ว เรื่องราวของ มาวิน (ฉันทวิชช์ ธนะเสวี) มือปราบหัวร้อนที่ถูก ผู้กำกับช้าง (จตุพล ชมภูนิช) สั่งพักงานเนื่องจากปล่อยให้ โด้ (ภัทร์ ฉัตรบริรักษ์) เอเยนต์ค้ายาเสพติดคู่ปรับหนีรอดการจับกุมไปได้ เขาจึงแอบตามสืบจนได้รู้ว่าแหล่งผลิตยาเสพติดแหล่งใหญ่อยู่ที่ ชุมชนสันติสุข ซึ่งมี เฮียหมา (ชาตโยดม หิรัณยัษฐิติ) เป็นนักเลงขาใหญ่คุมชุมชนที่นี่ และได้รู้อีกว่าพวกแก๊งค้ายาเสพติดมักจะมาสุมหัวรวมตัวกันอยู่ที่ ร้านเภาโภชนา ของ ป้าเภา (สุพร สังฆะภิบาล) เขาจึงจับพลัดจับผลูกลายเป็นพ่อครัวประจำร้านเภาโภชนาไปโดยปริยายทำให้ไม่เป็นที่พอใจของ ขิง (จรินทร์พร จุนเกียรติ) หลานสาวของป้าเภาที่ต้องการให้ย่าปิดร้านและออกจากที่นี่ แต่ในที่สุด กลับกลายเป็นว่ามาวินและขิงต้องร่วมมือกันทำลายและกวาดล้างยาเสพติดรวมถึงอาชญากรรมภายในชุมชนและเปลี่ยนให้ที่นี่เป็นสตรีทฟู้ดแห่งใหม่ของกรุงเทพ
นักแสดง

| บทบาท | นักแสดง | ข้อมูลตัวละคร |
| --- | --- | --- |
| มาวิน | ฉันทวิชช์ ธนะเสวี | มือปราบหนุ่มหัวร้อนที่ถูกพักงาน เขาจึงแอบปลอมตัวมาเป็นพ่อครัวในร้านอาหารของป้าเภาเพื่อสืบคดีเกี่ยวกับการค้ายาเสพติด |
| ขิง | จรินทร์พร จุนเกียรติ | หลานสาวของป้าเภาเจ้าของร้านอาหารเภาโภชนาที่มาวินปลอมตัวมาเป็นพ่อครัวอยากให้ย่าปิดร้านและออกจากชุมชนที่มีแต่ยาเสพติดและอาชญากรรม ไม่ชอบมาวินตั้งแต่แรกเห็น แต่สุดท้ายก็ต้องร่วมมือกับมาวินในการกวาดล้างขบวนการค้ายาเสพติด |
| เฮียหมา | ชาตโยดม หิรัณยัษฐิติ | ขาใหญ่ในชุมชนสันติสุขและเป็นเอเยนต์ค้ายาเสพติด แต่ในภายหลังกลับตัวเป็นคนดีและให้ความร่วมมือกับเจ้าหน้าที่ในการกวาดล้างขบวนการค้ายาเสพติด |
| โด้ | ภัทร์ ฉัตรบริรักษ์ | ลูกน้องคนสนิทของเฮียหมาและเอเยนต์ค้ายาเสพติด แต่ในภายหลังกลับตัวเป็นคนดีและให้ความร่วมมือกับเจ้าหน้าที่ในการกวาดล้างขบวนการค้ายาเสพติด |
| ป้าเภา | สุพร สังฆะภิบาล | ย่าของขิง เจ้าของร้านเภาโภชนา ผู้มากฝีมือด้านอาหาร ใจดีมีเมตตา ขยันทำมาหากิน เพราะไม่อยากให้เป็นภาระของลูกหลาน รักครอบครัวและรักชุมชนมากที่สุด |
| หมอแอน | จินตนัดดา ลัมะกานนท์ | จิตแพทย์สาวสวย สุภาพเรียบร้อย จิตใจดี ใส่ใจรายละเอียดเล็กๆ น้อยๆ ของคนไข้ เป็นที่ปรึกษาของคนที่ดีของคนรอบข้างอยู่เสมอ |
| สารวัตรเป้ง | ศุภกรณ์ กิจสุวรรณ | พี่เขยของมาวิน มือปราบจอมวางแผน แต่แผนของเขามักจะซับซ้อนเกินกว่าที่ลูกน้องจะเข้าใจ รักและเกรงใจภรรยาสุดหัวใจ |
| จ่าพิชิต | ต๋อง ชวนชื่น | คู่หู คู่ฮา ทีมตำรวจสายสืบลูกน้องสารวัตรเป้ง เป็นลูกมือคนสำคัญของมาวินในการตามล่าขบวนการค้ายาเสพติดในชุมชนสันติสุข |
| ดาบไชโย | ศรีหลอด เชิญยิ้ม | คู่หู คู่ฮา ทีมตำรวจสายสืบลูกน้องสารวัตรเป้ง เป็นลูกมือคนสำคัญของมาวินในการตามล่าขบวนการค้ายาเสพติดในชุมชนสันติสุข |
| คิง | พชรพล จั่นเที่ยง |  |
| ลีโอ | อภิวิชญ์ เรียร์ดอน |  |
| ตะวัน | อุเทน พรหมมินทร์ | พ่อของขิง |
| ดอน | วัชระ ปานเอี่ยม | ชาวบ้านในชุมชนสันติสุข ซึ่งแท้จริงแล้วคือนายใหญ่ของขบวนการค้ายาเสพติด |
| หรั่ง | ธวัช พรรัตนประเสริฐ |  |
| ภา | พิชชาธร สันตินธรกุล | ผู้ช่วยส่วนตัวสุดโก๊ะของขิง ร่าเริง สดใส มองโลกในแง่บวก ช่างฝันช่างจินตนาการ คลั่งรัก ยามว่างชอบดูซีรีส์เกาหลี |
| แหม่ม | ปัทมวรรณ เค้ามูลคดี | พี่สาวของมาวิน และเป็นภรรยาของสารวัตรเป้ง เก่งทั้งด้านอาหารและงานบ้าน เจ้าระเบียบ รักสามีและน้องชายมาก พร้อมเผชิญหน้าเมื่อครอบครัวต้องพบกับปัญหา |
| ผู้กำกับช้าง | จตุพล ชมภูนิช |  |
| สารวัตรติ๊ก | ทวีฤทธิ์ จุลละทรัพย์ |  |
งานสร้าง

ได้มีการจัดพิธีบวงสรวงละครเรื่องมือปราบกระทะรั่วพร้อมกับละครอีก 2 เรื่องคือร้อยเล่มเกมส์ออฟฟิศและเกมส์โกงเกมส์เมื่อวันอาทิตย์ที่ 19 มิถุนายน 2565 ที่สตูดิโอช่อง 3 หนองแขม
เยอเซอ กุลชาร์

นักฟันดาบสากลชาวฮังการี (ค.ศ. 1940–2018)
เยอเซอ กุลชาร์ (ฮังการี: Győző Kulcsár; 18 ตุลาคม ค.ศ. 1940 – 19 กันยายน ค.ศ. 2018) เป็นนักกีฬาฟันดาบสากลชาวฮังการี เขาเข้าร่วมการแข่งเอเปประเภทบุคคลและทีมในโอลิมปิก ค.ศ. 1964, 1968, 1972 และ 1976 โดยได้รับรางวัลเหรียญทองสี่เหรียญ (ประเภทบุคคลหนึ่งเหรียญ และประเภททีมสามเหรียญ) และเหรียญทองแดงประเภทบุคคลสองเหรียญ นอกจากนี้ เขายังคว้าแชมป์โลกสามครั้งกับทีมชาติฮังการีใน ค.ศ. 1970, 1971 และ 1978
หลังจากอำลาจากการแข่ง กุลชาร์ทำงานเป็นผู้ฝึกสอนฟันดาบในประเทศฮังการี (ประมาณ ค.ศ. 1980–1988 และหลัง ค.ศ. 2001) และประเทศอิตาลี (ประมาณ ค.ศ. 1988–2000) โดยผู้ได้รับการฝึกหัดจากเขา ได้แก่ ตีแมออ น็อจ, แอแมแช ซาส และหลานชายของเขาที่ชื่อกริสติยาน กุลชาร์
กุลชาร์เสียชีวิตเมื่อวันที่ 19 กันยายน ค.ศ. 2018 ขณะมีอายุได้ 77 ปี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เยอเซอ กุลชาร์
Gyozo Kulcsar ที่ Olympics.com
แม่แบบ:MOB profile
วัดป่าวชิรบรรพต

| วัดป่าวชิรบรรพต |
| --- | --- |

ที่ตั้ง: ตำบลหนองข้างคอก อำเภอเมืองชลบุรี จังหวัดชลบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดป่าวชิรบรรพต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเขาปากแรต ในตำบลหนองข้างคอก อำเภอเมืองชลบุรี จังหวัดชลบุรี
วัดป่าวชิรบรรพต เริ่มแรกเดิมทีเป็นเพียงที่พำนักสงฆ์ โดยพระอาจารย์ ธมฺมวุฑฺโฒตอง และพระสุปฏิปัณโณ ท่านได้ธุดงค์ผ่านมา และเห็นว่าเป็นสถานที่ที่เหมาะแก่การปฏิบัติธรรม ภายหลังได้ก่อตั้งโดยอาจารย์สู พรหมเชยธีระ ได้ฐานะเป็นวัดเมื่อวันที่ 18 มิถุนายน พ.ศ. 2547
อาคารเสนาสนะทั้งอุโบสถ ศาลา หอไตร และกุฏิ มีลักษณะเป็นสถาปัตยกรรมไทยประยุกต์ ส่วนอาคารที่โดดเด่นคืออาคารปฏิบัติธรรมมีลักษณะสถาปัตยกรรมสมัยใหม่ ใช้เวลาออกแบบราว 5 ปี เป็นอาคารคอนกรีตสูงใหญ่ สูง 4 ชั้น  มีห้องพักจำนวน 100 ห้อง เน้นการใช้วัสดุ ปูนเปลือยเป็นหลัก และบริเวณพื้นของอาคารไม่มีการปูกระเบื้อง แต่ใช้การขัดมันแทน ผนังปูนเปลือยที่โชว์พื้นผิวคล้ายสีของก้อนหิน อยู่ท่ามกลางหุบเขาเหนือบึงน้ำ เป็นผลงานการออกแบบของ WALLLASIA Architecture & Landscape